KaartTammelinna asend Tartus

Droonivideo Tammelinnast 2021. aasta septembris
**Tammelinna** linnaosa asub Tartu edelaosas. Linnaosa piirid on Lääneringtee – Riia tänav – Ludvig Puusepa tänav – Tervishoiu tänav – Tartu–Valga raudtee.

Tammelinna pindala on 311 ha ja elanike arv 1. jaanuaril 2012 oli rahvastikuregistri andmeil 8195.

2013. aasta 31. detsembri seisuga elas Tammelinnas 8153 inimest, neist 4440 naist ja 3713 meest. Tammelinna elanikest 843 olid vanuses 0–6 aastat, 1154 vanuses 7–18 aastat, 4744 vanuses 19–64 aastat ja 1412 vähemalt 65-aastased. Linnaosa asustustihedus oli 2622 in/km2. Tammelinnas elas 8,33% tartlastest.

Ajalugu
-------

Tammelinnas asub endine Tamme mõis, mille järgi asum on nime saanud. 1923. aastal liideti Tartu linnaga 144 hektarit Tamme mõisa maad uue Tammelinna linnaosa tarbeks. Esimese planeeringu tegi arhitekt Arved Eichhorn aastatel 1921–1922. Pärast tema surma jätkas edasi arhitekt Edgar Kuusik. Tammelinn on kujundatud kui aedlinn – peamiselt ühepere- ja korterelamute ning suurte aedade, puudega palistatud tänavatega.

Haljasalad ja veekogud
----------------------

Mitmeid Tammelinna tänavaid ääristavad tammealleed (Väike kaar, Riia tänav). Tamme puiesteel on (Kungla tänavast kuni Kesk kaareni) suur tammeallee tänava keskel, kahe sõidurea vahel, ning Suur Kaare risti juures on Tamme gümnaasiumi tiik.

Tänavaid
--------

* Ehitaja
* Elva
* Kesk kaar
* Kungla
* Lembitu
* Ludvig Puusepa
* Lääneringtee
* Riia
* Sakala
* Säde
* Suur kaar
* Tamme puiestee
* Tasuja
* Tervishoiu
* Vambola
* Väike kaar
* Ümera

Pilte
-----

* Endise Tamme mõisa peahooneEndise Tamme mõisa peahoone
* Tartu Tamme staadionTartu Tamme staadion
* Tartu Tamme GümnaasiumTartu Tamme Gümnaasium
* Tamme pst 15 hooneTamme pst 15 hoone
* Funktsionalistlik Väike kaar 40 elumajaFunktsionalistlik Väike kaar 40 elumaja
* Heimatstiilis Elva tn 3 elamuHeimatstiilis Elva tn 3 elamu

Vaata ka
--------

* Tammelinna Selts
* aedlinn

Viited
------

1. ↑  "Statistiline ülevaade. Tartu 2013" Tartu: Tartu linnavalitsus, 2014, lk 6, ptk "Asend"
2. 1 2  "Statistiline ülevaade. Tartu 2013" Tartu: Tartu linnavalitsus, 2014, lk 29, ptk "Rahvastik"
3. ↑  "Statistiline ülevaade. Tartu 2013" Tartu: Tartu linnavalitsus, 2014, lk 28, ptk "Rahvastik"
4. ↑  Tartu mõisad. Ado Seire, 2006. Vaadatud 6.10.2014
5. ↑  Tammemõisa peahoone. Vaadatud 6.10.2014.
6. ↑  Robert Treufeldt "Arhitekt Anatoli Podtšekajev". // Kunstiteaduslikke Uurimusi. *Studies on Art and Architecture*. *Studien für Kunstwissenschaft* 3–4 (13)/ 2004. Eesti Kunstiteadlaste Ühing. Tallinn 2004. Lk 90

Tartu vapp
Tartu linnaosad ja asumid

Annelinn (Ees-Annelinn **·**  Kesk-Annelinn **·**  Taga-Annelinn) **·**  Ihaste (Uus-Ihaste **·**  Vana-Ihaste) **·**  Jaamamõisa **·** Karlova (All-Karlova **·**  Ees-Karlova **·**  Taga-Karlova) **·**  Kesklinn (Riiamäe **·**  Sadama **·**  Toometaguse **·**  Uueturu **·**  Vanalinn) **·**  Kvissentali **·**  Maarjamõisa **·**  Raadi-Kruusamäe (Kruusamäe **·**  Raadi) **·**  Ropka (Jalaka **·**  Ropkamõisa) **·**  Ropka tööstusrajoon **·**  Ränilinn **·**  Supilinn **·**  Tammelinn (Uus-Tammelinn **·**  Vana-Tammelinn) **·**  Tähtvere **·**  Vaksali (Kastani-Filosoofi **·**  Vaksali) **·**  Variku **·**  Veeriku (Veeriku **·**  Veeriku tööstusrajoon) **·**  Ülejõe (Ujula **·**  Ülejõe)